open-index/open-wikipedia-markdown huggingface dataset:
Ίνγκριντ Μουτσιτέλι

Η **Ίνγκριντ Μουτσιτέλι** (ιταλικά: Ingrid Muccitelli), (Ρώμη, 25 Ιουνίου 1979), είναι Ιταλίδα παρουσιάστρια τηλεοπτικών εκπομπών. 
## Τηλεοπτικές Εκπομπές
* *[[Omnibus Estate]]* (LA7, 2006)
* *[[Omnibus]]* (LA7, 2006-2007)
* *[[Omnibus Weekend]]* (LA7, 2007-2008)
* *[[Insieme sul Due]]* (Rai 2, 2009-2010)
* *[[Unomattina Estate Weekend]] *(Rai 1, 2011)
* *Ciak Point *(Rai Movie, 2011)
* *[[Vita in Bella]] *(Rai 1, 2012)
* *Premio Ischia di Giornalismo Internazionale* (Rai 1, 2012)
* *[[Ciao, come stai?]]* (Rai 1, 2013)
* *[[Linea Verde]]* (Rai 1, 2013-2014)
* *[[Sapore di sole]]* (Rai 1, 2014)
* *[[Unomattina in famiglia]]* (Rai 1, dal 2014)
* *[[Sabato in]]* (Rai 1, 2015-2016)
* *[[La vita in diretta Estate]]* (Rai 1, 2018)
## Παραπομπές

## Εξωτερικοί σύνδεσμοι
* Η Ίνγκριντ Μουτσιτέλι στο Today.it 

Κατηγορία:Ιταλίδες τηλεπαρουσιάστριες
Ραμόν Χάρις

Ο **Ραμόν Χάρις** (*Ramon Harris*, γενν. στις 26 Μαΐου 1988) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σμολ φόργουορντ/πάουερ φόργουορντ.

## Κολεγιακή σταδιοδρομία
Ο Χάρις έπαιξε κολεγιακή καλαθοσφαίριση με τους Κεντάκι Γουάιλντκατς από το 2006 έως το 2010.

## Επαγγελματική σταδιοδρομία

Στις 15 Αυγούστου 2017, εντάχθηκε στον Κολοσσό Ρόδου της Α1 Εθνικής.

Στις 30 Ιουλίου 2018, υπέγραψε συμβόλαιο με τον Άρη Θεσσαλονίκης.

Τον Αύγουστο του 2019, υπέγραψε με το Ρέθυμνο.

## Παραπομπές


## Εξωτερικοί σύνδεσμοι

* Προφίλ στο ESPN.com
* Προφίλ στο Eurobasket.com
* Προφίλ στο realgm.com

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Τροταμούνδος ντε Καραμπόμπο
Κατηγορία:Καλαθοσφαιριστές Φορτ Γουέιν Μαντ Αντς
Κατηγορία:Καλαθοσφαιριστές D-League
Κατηγορία:Καλαθοσφαιριστές ΒΓ Γκέτινγκεν
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Ράγιος ντε Ερμοσίγιο
Κατηγορία:Καλαθοσφαιριστές Αϊόβα Ένερτζι
Κατηγορία:Καλαθοσφαιριστές Γκραντ Ράπιντς Ντράιβ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ρεθύμνου
Λικέντρα Τζόνσον

Η **Λικέντρα Τζόνσον** (αγγλικά: *Lykendra Johnson*, 20 Μαρτίου 1989) είναι Αμερικανίδα πρώην επαγγελματίας καλαθοσφαιρίστρια, η οποία αγωνίζονταν ως σέντερ.

## Επαγγελματική σταδιοδρομία
Η Τζόνσον αγωνίστηκε στη σουηδική Νόρκεπινγκ και στην Ελλάδα για τις Ελληνικό, Φάρος Κερατσινίου και Ολυμπιακός.

## Παραπομπές


## Εξωτερικοί σύνδεσμοι
* Lykendra Johnson - Michigan State Spartans
* https://web.archive.org/web/20161016165849/http://2xinc.com/clients/lykendra-johnson

Κατηγορία:Αμερικανίδες καλαθοσφαιρίστριες
Κατηγορία:Σέντερ
Κατηγορία:Καλαθοσφαιρίστριες Α.Ο. Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Φάρου Κερατσινίου
Μόντραν (Ντέρβεντα)

Το **Μόντραν** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Μόντραν αριθμούσε  κατοίκους, οι οποίοι ήσαν κατανεμημένοι ως κάτωθι:

## Πρόσωπα
* Λέα Μιγιάτοβιτς  (γεννημένη το 1986), τραγουδίστρια
* Βέντραν Τσόρλουκα (γεννημένος το 1986), ποδοσφαιριστής
* Ζβόνιμιρ Νούγιτς (γεννημένος το 1988), συγγραφέας και περιηγητής

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί της Ντέρβεντα
Κατηγορία:Οικισμοί της Ντέρβεντα με κροατική πληθυσμιακή πλειοψηφία
Τρομοκρατικό χτύπημα στο Στρασβούργο

Το βράδυ της 11ης Δεκεμβρίου 2018, μια τρομοκρατική επίθεση σημειώθηκε στο Στρασβούργο της Γαλλίας, όταν ένας άνδρας επιτέθηκε εναντίον πολιτών στην πολυσύχναστη χριστουγεννιάτικη αγορά (Christkindelsmärik) της πόλης με περίστροφο και μαχαίρι, σκοτώνοντας πέντε και τραυματίζοντας 11 προτού τραπεί σε φυγή με ταξί. Οι αρχές χαρακτήρισαν το συμβάν τρομοκρατική ενέργεια.

Δράστης ήταν ο 29χρονος Μαροκινός Σερίφ Σεκάτ, ο οποίος είχε πολλαπλές ποινικές καταδίκες και ήταν σε λίστα παρακολούθησης των υπηρεσιών ασφαλείας ως ύποπτος ισλαμιστής εξτρεμιστής. Ο Σεκάτ σκοτώθηκε σε ανταλλαγή πυροβολισμών με τη γαλλική αστυνομία το βράδυ της 13ης Δεκεμβρίου μετά από ανθρωποκυνηγητό στο οποίο συμμετείχαν 700 αστυνομικοί. Είχε ορκιστεί πίστη στην τρομοκρατική οργάνωση Ισλαμικό Κράτος του Ιράκ και του Λεβάντε (ΙΣΙΣ) σύμφωνα με δικαστικές πηγές.

## Επίθεση
Η επίθεση άρχισε περίπου στις 19:50 τοπική ώρα (20:50 ώρα Ελλάδος) κοντά στην Place Kléber. Ο Σεκάτ μπήκε στην περιοχή μέσω του Pont du Corbeau και στη συνέχεια πέρασε από τη Rue des Orfèvres, ανοίγοντας πυρ σε τρεις διαφορετικές τοποθεσίες, πρώτα στο Carre-d'Or (Rue des Orfèvres) και στη συνέχεια στη Rue des Grandes-Arcades. Ο Σεκάτ φώναζε "Allahu akbar" καθώς πυροβολούσε στο πλήθος. Στη συνέχεια αντάλλαξε πυρά με την Εθνική Αστυνομία. Ο δράστης στη συνέχεια διέφυγε με ταξί.

Αρχικά, 350 άνδρες των δυνάμεων ασφαλείας κυνηγούσαν τον Chekatt, υποστηριζόμενοι από εναέριες μονάδες. Το βράδυ της 13ης Δεκεμβρίου, η αστυνομία ανακάλυψε τον Σεκάτ στην περιοχή του Στρασβούργου μεταξύ Neudorf και Stade de la Meinau. Οι αστυνομικοί προσπάθησαν να τον συλλάβουν, αυτός άρχισε να πυροβολεί και οι αστυνομικοί ανταπέδωσαν τα πυρά, με αποτέλεσμα τον θάνατο του Σεκάτ.

## Παραπομπές


Κατηγορία:Στρασβούργο
Κατηγορία:Τρομοκρατία στη Γαλλία
Κατηγορία:Ισλαμική τρομοκρατία
Μιχαήλ Ζώρας

Ο **Μιχαήλ Ζώρας** (1858-1907) ήταν Έλληνας νομικός και θεατρικός συγγραφέας.

Γεννήθηκε στην Ερμούπολη της Σύρου το 1858. Κατά τη διάρκεια της ζωής του, μελέτησε τους αρχαίους Έλληνες δραματικούς, καθώς και μετέφρασε έργα Άγγλων, Γάλλων και Ιταλών συγγραφέων.

## Συγγράμματα
* Ο Χρυσωμένος βόρβορος
* Το δικαιοστάσιο
* Φαινόμενα και πράγματα (Βραβεύτηκε στο Λασσάνειο Διαγωνισμό - 1899)
* Οι επαρχιώται
* Ρόδα και αγκάθια

## Παραπομπές


Κατηγορία:Έλληνες θεατρικοί συγγραφείς
Κατηγορία:Έλληνες νομικοί
Δώρα Παντέλη

Η **Δώρα Παντέλη** (Περιστέρι Αττικής, 26 Νοεμβρίου 1987), είναι Ελληνίδα πρώην καλαθοσφαιρίστρια και νυν αθλητικογράφος και αναλύτρια καλαθοσφαίρισης σε τηλεοπτικό δίκτυο. Ως αθλήτρια με ύψος 1,84μ. αγωνιζόταν στη θέση της πάουερ φόργουορντ.

## Σταδιοδρομία
Η ενασχόληση της με την καλαθοσφαίριση ξεκίνησε στην ηλικία των 12 ετών.

Συνολικά στη σταδιοδρομία της αγωνίστηκε σε οκτώ συλλόγους. Έχει αγωνιστεί στον Παναθηναϊκό τις σεζόν 2010-2011 και 2015-2016, όταν και κατέκτησε τη δεύτερη θέση σε πρωτάθλημα και κύπελλο Ελλάδος. Ο πατέρας της υπήρξε αθλητής στον ποδοσφαιρικό Παναθηναϊκό. 

Η αθλητική της σταδιοδρομία διήρκεσε δεκαπέντε χρόνια. Αποσύρθηκε το 2016, σε ηλικία 29 ετών λόγω «φόρτου εργασίας και ενασχόλησης με την ακαδημαϊκή και δημοσιογραφική της πορεία», όπως η ίδια έχει δηλώσει.

## Εκτός παρκέ

### Σπουδές
Η Δώρα Παντέλη έχει associate's degree στις επιστήμες και στην προϊατρική. Τελείωσε τα τέσσερα χρόνια σπουδών με πτυχίο στην αγγλική φιλολογία και λογοτεχνία, ρητορική και παγκόσμια κουλτούρα με δύο υποειδικότητες: Η μία στο θέατρο και ό,τι έχει να κάνει με τις τέχνες, από ζωγραφική μέχρι μουσική, και η δεύτερη στις πολιτικές επιστήμες, νομική και φιλοσοφία. Επιπλέον, σπούδασε μεταπτυχιακά κλινική ψυχολογία και παράλληλα είναι βοηθός καθηγητή στο Πανεπιστήμιο στο τμήμα της ψυχολογίας.

### Αθλητικογράφος
Από το 2018 κάνει σχολιασμούς και αναλύσεις μπασκετικών αγώνων σε τηλεοπτικό δίκτυο, ενώ στις 19 Μαΐου 2019 έγινε η πρώτη γυναίκα που περιέγραψε αγώνα Ευρωλίγκα στην Ελλάδα (μικρό τελικό του Final Four της Βιτόρια), ενώ υπήρξε και η τέταρτη γυναίκα σε πανευρωπαϊκό επίπεδο. Στις 27 Αυγούστου 2023, έγινε η πρώτη γυναίκα δημοσιογράφος στην ελληνική τηλεόραση που μετέδωσε ζωντανά αγώνα Παγκοσμίου Κυπέλλου Καλαθοσφαίρισης.

Επίσης, από το φθινόπωρο του 2022 μέχρι την άνοιξη του 2023 παρουσίαζε την διαδικτυακή αθλητική εκπομπή καλαθοσφαίρισης «*Ανάλυσέ το*».

Από τον Φεβρουάριο μέχρι τον Μάιο του 2021, συμμετείχε ως καθηγήτρια υγείας και ευεξίας στο μουσικό ριάλιτι του τηλεοπτικού σταθμού ΣΚΑΪ, *House of Fame La Academia*.

Από τον Φεβρουάριο μέχρι τον Ιούνιο του 2024, συμμετείχε ως διαγωνιζόμενη στον όγδοο κύκλο του διαγωνισμού τραγουδιού ριάλιτι γνωστών προσωπικοτήτων, Just the 2 Of Us.

## Προσωπική ζωή
Το 2024 υπέγραψε σύμφωνο συμβίωσης με τον Ελληνοκαναδό επιχειρηματία Τζον Μεραμβελιωτάκη και στις 25 Ιουλίου 2025 γέννησε τον γιο τους, Παναγιώτη.

## Παραπομπές


## Εξωτερικοί σύνδεσμοι
* 

Κατηγορία:Ελληνίδες αθλητικογράφοι
Κατηγορία:Ελληνίδες αθλήτριες της καλαθοσφαίρισης
Κατηγορία:Πάουερ φόργουορντ
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Αστέρα Εξαρχείων
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες Εθνικής Ελλάδας 3x3
Πολιορκία του Πηλίου Ιλλυρίας

Η **πολιορκία του Πηλίου Ιλλυρίας** είναι πολεμικό γεγονός του 335 π.Χ., κατά το οποίο ο νεαρός βασιλιάς της Μακεδονίας, Αλέξανδρος ο Μέγας, πολιόρκησε και κατέλαβε το οχυρό των Ιλλυριών Πήλιον, για να διασφαλίσει τα βορειοδυτικά σύνορα της Μακεδονίας πριν κατευθυνθεί στη νότια Ελλάδα για να καταστείλει την εξέγερση των Θηβαίων.

## Η τοποθεσία

Η τοποθεσία του οχυρού Πήλιο βρίσκεται κατά πάσα πιθανότητα κοντά στη σημερινή Γκόρνα Γκόριτσα της νότιας Αλβανίας, στα αρχαία σύνορα Ηπείρου και Ιλλυρίας. Ο Πλούταρχος περιγράφει το Πήλιο ως «δυνατό φρούριο χτισμένο πάνω σε σκληρούς βράχους σε ψηλή βουνοκορφή, γεμάτο με άνδρες βαριά οπλισμένους και έτοιμους να δώσουν τις ζωές τους». To οχυρό κατείχε θέση μεγάλης στρατηγικής σημασίας, καθώς βρισκόταν στο δρόμο που συνέδεε την Ιλλυρία με τη Μακεδονία, και ο Αλέξανδρος έπρεπε να το καταλάβει όχι μόνο για να διαφυλάξει τα βόρεια σύνορα του κράτους από τις επιδρομές των Ιλλυριών, αλλά και για να επικεντρωθεί απρόσκοπτα στην εκστρατεία του στην κυρίως Ελλάδα, όπου οι Θηβαίοι και οι Αθηναίοι είχαν ήδη εξεγερθεί εναντίον της μακεδονικής κυριαρχίας.

## Η πολιορκία

Το 335 π.Χ. ο Αλέξανδρος με 15.000 στρατιώτες έφτασε μπροστά στο οχυρωμένο πέρασμα του Πηλίου, που είχε στο παρελθόν αντισταθεί επιτυχώς στον πατέρα του Φίλιππο. Την άμυνα του οχυρού διηύθυνε ο βασιλιάς των Ταυλαντίων Γλαυκίας (ο μετέπειτα θετός πατέρας του μεγάλου βασιλιά Πύρρου της Ηπείρου). Ο Γλαυκίας και οι Ιλλυριοί προέβαλαν σθεναρή αντίσταση (κατά τον Αρριανό επί τέσσερις ολόκληρους μήνες) και μάλιστα ο Αλέξανδρος τραυματίστηκε για πρώτη φορά, στο λαιμό, κατά την πολιορκία, αλλά τελικά οι Μακεδόνες κατόρθωσαν να εκπορθήσουν το Πήλιο.

## Μετά την πολιορκία

Ο Αλέξανδρος άφησε ελεύθερους τους αιχμάλωτους Ιλλυριούς μαζί με τις οικογένειες και τις περιουσίες τους, με τον όρο να μην επιχειρήσουν στο μέλλον καμιά επιδρομή κατά της Μακεδονίας. Μετά τη νίκη του αυτή, κατευθύνθηκε νότια προς την κυρίως Ελλάδα, όπου με μια κεραυνοβόλα εκστρατεία έφτασε μπροστά στα τείχη των Θηβών.

Η πολιορκία αυτή ήταν η πρώτη νικηφόρα πολιορκία στην ένδοξη σταδιοδρομία του Αλέξανδρου. Στα επόμενα δέκα χρόνια, ο Αλέξανδρος έμελλε να εκπορθήσει δεκάδες φρούρια και πόλεις μέχρι τα βάθη της Ασίας.

## Σημειώσεις - Παραπομπές


## Πηγές
*Αρριανός *Αλεξάνδρου Ανάβασις*.
*Πλούταρχος *Βίος Αλεξάνδρου*.

## Bιβλιογραφία
*
*
*

Πηλιο
Πηλιο
Πηλιο
Πηλιο
335 π.Χ.
Γ Όφεως

Ο **γ (γάμμα) Όφεως** (*Gamma Serpentis*, *γ Ser*) είναι αστέρας στον αστερισμό Όφι, στο τμήμα του που αντιπροσωπεύει την κεφαλή του όφεως (Serpens Caput). Με φαινόμενο μέγεθος 3,85, είναι υπό κανονικές συνθήκες εύκολα ορατός με γυμνό μάτι. Παρά το όνομά του πάντως δεν είναι ο τρίτος, αλλά μόλις ο ένατος σε φωτεινότητα αστέρας του Όφι. Με βάση την ετήσια ηλιοκεντρική (αστρική) του παράλλαξη όπως αυτή μετρήθηκε από την αποστολή HIPPARCOS, απέχει από τη Γη περί τα 36,7 έτη φωτός.

## Αστροφυσικά δεδομένα
Ο γ Όφεως είναι ένας συνηθισμένος αστέρας της Κύριας ακολουθίας φασματικού τύπου F6&nbsp;V. Ο δείκτης χρώματος (B−V) του αστέρα είναι +0,48, που αντιστοιχεί σε επιφανειακή θερμοκρασία 6.200 έως 6.500 K. Είναι μεγαλύτερος σε διάμετρο (κατά 55% περίπου) και σε μάζα (κατά 15% έως 45%) από τον Ήλιο, ενώ η απόλυτη λαμπρότητά του είναι τριπλάσια της ηλιακής, δηλαδή αντιστοιχεί σε απόλυτο μέγεθος +3,60. Είναι νεότερος αστέρας από τον Ήλιο, έχοντας ηλικία που εκτιμάται σε 3,5 δισεκατομμύρια έτη.

Οι αστρονόμοι υποπτεύονται ότι ο γ Όφεως είναι ίσως ελαφρώς μεταβλητός αστέρας. Μερικές φορές αναφέρεται ότι έχει δύο συνοδούς αστέρες δέκατου μεγέθους σε απόσταση περίπου τριών λεπτών της μοίρας από αυτόν, που μάλλον εμφανίζονται απλώς ότι είναι κοντά του από την οπτική γωνία της Γης, ενώ στην πραγματικότητα δεν έχουν σχέση με τον γ Όφεως. Ο αστέρας απομακρύνεται από τη Γη και το Ηλιακό Σύστημα με μέση ταχύτητα 6,8 χιλιόμετρα ανά δευτερόλεπτο (24.500 χιλιόμετρα την ώρα), ενώ εμφανίζει και σημαντική ιδία κίνηση.

## Ονομασίες
Στους αρχαίους Άραβες ο γ Όφεως μαζί με τους β Ηρακλέους (πιθανώς), γ Ηρακλέους και β Όφεως σχημάτιζαν τον μικρό αστερισμό *al-Nasaq al-Sha'āmī*, δηλαδή «η Βόρεια Γραμμή», μέρος του αστερισμού *al-Nasaqān* (= «Οι Δύο Γραμμές»)  Αργότερα, υπό την επίδραση της ελληνικής και ρωμαϊκής ονοματολογίας, ο γ Όφεως έλαβε το ιδιαίτερο όνομα **Ainalhai**, από την αραβική φράση عين الحية (*Ayn al-Ḥayyah*), δηλαδή το «Μάτι του Όφεως».

Στην παραδοσιακή κινεζική αστρονομία, ο όρος 天市右垣 (*Tiān Shì Yòu Yuán*), δηλαδή «το δεξί περιτείχισμα της Ουράνιας Αγοράς» αναφέρεται μια μικρή ομάδα αστέρων, η οποία αντιπροσώπευε ένδεκα αρχαίες επαρχίες-κρατίδια της Κίνας και την οποία αποτελούσαν οι γ Όφεως, β, γ και κ Ηρακλέους, β, δ, α και ε Όφεως, και δ, ε και ζ Οφιούχου. Ο ίδιος ο γ Όφεως ήταν έτσι γνωστός ως 天市右垣四 (*Tiān Shì Yòu Yuán sì*), δηλαδή «ο τέταρτος (αστέρας) του δεξιού περιτειχίσματος της Ουράνιας Αγοράς», και αντιπροσώπευε την επαρχία-κρατίδιο **Τζενγκ** (鄭) ή **Τσινγκ**).

## Παραπομπές

## Εξωτερικοί σύνδεσμοι
* Ο γ Ser από τον Jim Kaler

Κατηγορία:Αστέρες κύριας ακολουθίας τύπου F
Κατηγορία:Όφις (αστερισμός)
Γκάρι Μπελ

Ο **Γκάρι Μπελ** (*Gary Bell Jr.*, γενν. στις 12 Οκτωβρίου 1992) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σούτιγνκ γκαρντ.

## Κολεγιακή σταδιοδρομία
Ο Μπελ αγωνίστηκε με τους Γκονζάγκα Μπούλντογκς από το 2001 έως το 2015.

## Επαγγελματική σταδιοδρομία
Ο Μπελ ξεκίνησε την επαγγελματική σταδιοδρομία του τη σεζόν 2015-16, με την πολωνική Σιάρκα Ταρνόμπζεγκ. 

Στη συνέχεια, μετακινήθηκε στην Ρόσα Ράντομ, επίσης στο Πρωτάθλημα Πολωνίας, πριν ενταχθεί στη γαλλική Σολέ Μπασκέτ. 

Τη σεζόν 2017-18, εντάχθηκε στον Άρη Θεσσαλονίκης. Στις 28 Ιουνίου 2018, ανανέωσε το συμβόλαιο του με την ομάδα για ακόμη μία σεζόν.

## Παραπομπές


## Εξωτερικοί σύνδεσμοι
* Προφίλ στο Twitter
* Προφίλ στο FIBA Champions League
* Προφίλ στο RealGM.com
* Προφίλ στο Eurobasket.com
* Προφίλ στο Γαλλικό Πρωτάθλημα 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές ΑΣΚ ΚΣ Σιάρκα Ταρνόμπζεγκ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Ρόσα Ράντομ
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Τζόσεφ Έφορντ

Ο **Τζόσεφ «Τζο» Έφορντ** (αγγλικά: *Joseph "Joe" Efford*, γενν. στις 29 Αυγούστου 1996) είναι Αμερικανός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός.

## Σταδιοδρομία

### Πρώτα χρόνια
Ο Έφορντ αποφοίτησε από το Λύκειο Dacula το 2014. Απέρριψε την υποτροφία ποδοσφαίρου από το κολέγιο UNCG και προτίμησε να ακολουθήσει επαγγελματική σταδιοδρομία στην Ευρώπη. Πέρασε αρκετά δοκιμαστικά στη Ρουμανία, πριν υπογράψει συμβόλαιο με την ΦΚ Μποτοσάνι τον Ιούνιο του 2014. Το συμβόλαιό του, ωστόσο, τερματίστηκε εντός του Ιουλίου.

Έφυγε από τη Ρουμανία ώστε να περάσει από μία σειρά νέων δοκιμαστικών στην Ισπανία, καταλήγοντας να προπονείται με τη Μαγιόρκα της Σεκούντα Ντιβιζιόν. Αφού πέρασε με επιτυχία ένα δοκιμαστικό δύο εβδομάδων, υπέγραψε συμβόλαιο με την ομάδα τον Σεπτέμβριο του 2014. Ωστόσο, προβλήματα με τη βίζα του τον κράτησαν μη διαθέσιμο για 7 μήνες, πριν τελικά πάρει την άδεια να παίξει στην Ισπανία. 

### Εργοτέλης
Τον Σεπτέμβριο του 2017, δοκιμάστηκε από τον Εργοτέλη και έπεισε τον προπονητή Τάκη Γκώνια ώστε να υπογράψει συμβόλαιο με την ομάδα. Σκόραρε στο ντεμπούτο του στις 25 Οκτωβρίου 2017, στην εντός έδρας ήττα με 2-4 από τη Ξάνθη για το Κύπελλο Ελλάδας. Στη δωδέκατη συμμετοχή του με τους Κρητικούς στη Φούτμπολ Λιγκ, σημείωσε τα πρώτα του δύο γκολ στη διοργάνωση στις 5 Μαρτίου 2018, κατά τη διάρκεια της εκτός έδρας νίκης με 0-3 εναντίον της, επίσης, κρητικής ομάδας ΑΟ Χανιά−Κισσαμικός, εκ των οποίων, το πρώτο, σημειώθηκε μόλις 37 δευτερόλεπτα ύστερα από την έναρξη του αγώνα. Επίσης, έδωσε ασίστ στον συμπαίκτη του Ούγκο Κάιπερς για το γκολ του στο 13ο λεπτό. Συνολικά, είχε σημαντική συνεισφορά στον επιτυχημένο δεύτερο γύρο της ομάδας, για την αποφυγή του υποβιβασμού, σκοράροντας 7 γκολ σε 24 συμμετοχές, 20 από τις οποίες ξεκίνησε στο βασικό σχήμα.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Ποδοσφαιριστές από τις Ηνωμένες Πολιτείες Αμερικής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές Σεγούντα Ντιβισιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΣΚ Μπέβερεν
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Μάδεργουελ ΦΚ
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Ξένοι ποδοσφαιριστές στην Σκωτία
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Γλώσσες της Τρίπουρα

Η **Γλώσσες της [[Τρίπουρα|Τριπούρα]]**, μιας πολιτείας στη Βορειοανατολική Ινδία, περιλαμβάνουν τα Βεγγαλικά ως επίσημη γλώσσα και σε πολλές άλλες μειονοτικές γλώσσες. Όπως και στην υπόλοιπη Ινδία, τα αγγλικά χρησιμοποιούνται για επίσημους σκοπούς. Τα βεγγαλικά είναι η πιο ομιλούμενη γλώσσα, λόγω της κυριαρχίας των Βεγγαλέζων στη πολιτεία. Η Κοκμπορόκ είναι επίσημη γλώσσα της πολιτείας και είναι εξέχουσα γλώσσα μεταξύ των φυλών.Στην πολιτεία Τρίπουρα χρησιμοποιούνται οι περισσότερες από τις γλώσσες της Ινδίας. Οι εγάλες γλώσσες σε σχέση με τον αριθμό ομιλητών στην απογραφή του 2001 είναι οι εξής:

## Παραπομπές


Κατηγορία:Γλώσσες της Ινδίας
Τσέρανι

Το **Τσέρανι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί της Ντέρβεντα
Κοινοβούλιο της Μάλτας

Το **Κοινοβούλιο της Μάλτας** (μαλτέζικα: *Parlament ta' Malta*) είναι το συνταγματικό νομοθετικό σώμα της Μάλτας, που βρίσκεται στη Βαλέτα. Το κοινοβούλιο αποτελείται από μια ομάδα δημοκρατικά εκλεγμένων βουλευτών και από τον Πρόεδρο της Μάλτας. Σύμφωνα με το Σύνταγμα, όλοι οι κυβερνητικοί υπουργοί, συμπεριλαμβανομένου και του Πρωθυπουργού, πρέπει να είναι εκλεγμένα μέλη του Κοινοβουλίου.

Μεταξύ του 1921 και του 1933 το Κοινοβούλιο ήταν δύο σωμάτων, αποτελούμενο από μια Γερουσία καθώς και μια Νομοθετική Συνέλευση.

## Γενική περιγραφή
Το Κοινοβούλιο ή Βουλή των Αντιπροσώπων της Μάλτας (μαλτέζικα: *Kamra tad-Deputati*) είναι ένα μονοθάλαμο νομοθετικό σώμα της, που προεδρεύεται από τον Πρόεδρο του Κοινοβουλίου της Μάλτας. Ο Πρόεδρος της Μάλτας διορίζεται για πενταετή θητεία μέσα από κοινοβουλευτική εκλογή.

Το σώμα αποτελείται από ένα μονό αριθμό μελών που εκλέγονται για μια νομοθετική περίοδο πέντε ετών. Το εκλογικό σύστημα επιτρέπει σε ένα κόμμα που κερδίζει την απόλυτη πλειοψηφία των ψήφων, αλλά όχι την αυτοδυναμία στη Βουλή, να εξασφαλίζει επιπλέον βουλευτές.

### Χώρος συνεδριάσεων
Μεταξύ 1921 και 2015 το Κοινοβούλιο στεγαζόταν στο Παλάτι του Μεγάλου Μαγίστρου της Βαλέτας. Από τις 4 Μαΐου το σώμα έχει έδρα στο Κτίριο του Κοινοβουλίου, κοντά στην πύλη της πόλης της Βαλέτας.

### Επιτροπές
Οι λεγόμενες Mόνιμες Εντολές του Κοινοβουλίου προβλέπουν τη δημιουργία οκτώ Κοινοβουλευτικών Μόνιμων Επιτροπών για την αύξηση της αποτελεσματικότητας του κοινοβουλευτικού έργου και την ενίσχυση των λειτουργιών ελέγχου του Κοινοβουλίου.

Οι μόνιμες επιτροπές είναι:
* Μόνιμη Επιτροπή για τις Οικιακές Επιχειρήσεις
* Μόνιμη Επιτροπή Προνομίων 
* Μόνιμη Επιτροπή για τους Δημόσιους Λογαριασμούς 
* Μόνιμη Επιτροπή για τις Εξωτερικές και Ευρωπαϊκές Υποθέσεις 
* Μόνιμη Επιτροπή για τις Κοινωνικές Υποθέσεις 
* Μόνιμη Επιτροπή για την Εξέταση των Λογαριασμών 
* Μόνιμη Επιτροπή για τις Οικογενειακές Υποθέσεις
* Μόνιμη Επιτροπή Οικονομικών και Δημοσιονομικών Θεμάτων

Άλλες Μόνιμες Επιτροπές που απαρτίζονται από άλλα καταστατικά περιλαμβάνουν: 
* τη Μόνιμη Επιτροπή για το Περιβάλλον και τον Σχεδιασμός της Ανάπτυξης 
* την Επιτροπή Λογαριασμών του Εθνικού Ελεγκτικού Γραφείου

Υπάρχουν επίσης εξεταστικές και ανεπίσημες επιτροπές.

## Τελευταίες εκλογές

## Παραπομπές


## Εξωτερικοί σύνδεσμοι
* 

Κατηγορία:Πολιτική της Μάλτας
Μαλτα
Μάρμαρο Γιαλάλα

Το **μάρμαρο Γιαλάλα** είναι ασβεστολιθικό μάρμαρο το οποίο εξάγεται από το όρος Γιαλάλα, που βρίσκεται στο Σουέζ της Αίγυπτου. Από το συγκεκριμένο βουνό πήρε και την ονομασία του. Τα χρώματά του είναι κρεμώδες και κρεμώδες λευκό, καθώς οι παραλλαγές του διαφέρουν αναλόγως τις πέτρες του λατομείου.

Φυσικά και μηχανικά χαρακτηριστικά: 

* Συμπιεσμένη δύναμη kg/cm2 = 824.6
* Αντοχή εφελκυσμού kg/cm2m = 111.6
* Απορρόφησης νερού% = 0.12
* Πυκνότητα kg/m3 = 2,627

## Δείτε επίσης
* Όρος Γιαλάλα

## Παραπομπές


Κατηγορία:Μάρμαρο
Κατηγορία:Ασβεστόλιθος
Κατηγορία:Χερσόνησος του Σινά
Σουέζ (αποσαφήνιση)

Ο όρος **Σουέζ** μπορεί να αναφέρεται μεταξύ άλλων στα παρακάτω:

* Σουέζ, πόλη της Αιγύπτου.
* Διώρυγα του Σουέζ, διώρυγα στη βόρεια Αίγυπτο.
* Κυβερνείο Σουέζ, το ομώνυμο κυβερνείο (μουφάχαδα) με έδρα το Σουέζ στην βόρεια Αίγυπτο.
Πογκρόμ κατά των αναπήρων (1943)

Το **Πογκρόμ κατά των αναπήρων** ήταν πογκρόμ που έλαβε χώρα τη νύχτα της 30ής Νοεμβρίου 1943, στην Αθήνα από τα Τάγματα Ασφαλείας. Ανάπηροι του πολέμου που νοσηλεύονταν σε νοσοκομεία της Αθήνας συνελήφθησαν από τα τάγματα ασφαλείας που ακολούθως τους παρέδωσαν στους Γερμανούς στις φυλακές Χαϊδαρίου και Χατζηκώστα. Εκτελέστηκαν 283 Έλληνες ανάπηροι πολέμου.

## Ιστορικό
Την περίοδο της κατοχής οι ανάπηροι του Ελληνοιταλικού πολέμου πρωτοστατούσαν στο εαμικό αντιστασιακό κίνημα. Οι ανάπηροι αντιστασιακοί πρωτοστατούσαν στην αντικατοχικές ενέργειες, γεγονός το οποίο ενοχλούσε ορισμένους στρατιωτικούς. Στις 4 Ιανουαρίου 1942 ιδρύθηκε ο Εθνικός Σύνδεσμος Αναπήρων Πολέμου 1940-1941 που αποτελούσε το κέντρο της οργάνωσης των αναπήρων στα νοσοκομεία της Αθήνας. Εξέλεγαν επιτροπές οι οποίες ρύθμιζαν την αντιστασιακή δράση των αναπήρων και διεκδικούσαν καλύτερη περίθαλψη και συνθήκες νοσηλείας. Οι επιτροπές λειτουργούσαν πολλές φορές με την ανοχή ή και τη στήριξη των νοσοκομειακών διοικήσεων, γεγονός που επέτρεπε στους οργανωμένους στο ΕΑΜ να απολαμβάνουν σχετική ελευθερία κινήσεων. 

Σε αντίθεση με τους κοινούς στρατιώτες, μεγαλη μερίδα της ηγεσίας του ελληνικού στρατού ανέλαβε κρατικές θέσεις και επέλεξε τη συνεργασία με τις δυνάμεις κατοχής. Η παρουσία των ανάπηρων αντιστασιακών υποδήλωνε τη συνέχεια του αγώνα που ξεκίνησε στην Αλβανία και μείωνε το κύρος των δοσιλογικών κυβερνήσεων στη κοινή γνώμη.  Η κυβέρνηση Ράλλη θέλωντας να ανατρέψει τη συγκεκριμένη κατάσταση, ξεκίνησε να καταγγείλει την δράση των αναπήρων ως αντεθνική.

 
Οι ανάπηροι πολέμου μάλιστα ήταν δραστήριοι, συμμετέχοντας επίσης στις επετείους της 25ης Μαρτίου και της 28ης Οκτωβρίου μαζί με φοιτητές και εργαζόμενους, καθώς επίσης και στις διαδηλώσεις κατά της τριπλής στρατιωτικής κατοχής και του λιμού. Επίσης έλαβαν μέρος στη Γενική απεργία και διαδήλωση της 22ας Ιουλίου 1943 ενάντια στην προοπτική επέκτασης της βουλγαρικής κατοχής στο μεγαλύτερο τμήμα της Κεντρικής Μακεδονίας. Μπροστάρηδες πάλι οι ανάπηροι με τα καροτσάκια τους και οι όρθιοι με τις πατερίτσες τους.

Τη νύχτα της 30ής Νοεμβρίου κλιμακώθηκε η επίθεση κατά των ανάπηρων από τα Τάγματα Ασφαλείας, υπό την επίβλεψη των Ες-Ες, όταν περικύκλωσαν με καμιόνια καθένα από τα δεκαεννιά νοσοκομεία της Αθήνας και ξέσπασαν πάνω στους ανάπηρους του πολέμου της Αλβανίας και τους συνέλαβαν βίαια. Πολλοί από τους ανάπηρους πέθαναν ή κατά τη μεταφορά τους ή μέσα στις φυλακές γιατί τα μη επουλωμένα τραύματά τους αιμορραγούσαν. Οι ανάπηροι στοιβάχτηκαν χωρίς τις πατερίτσες τους ή τα ξύλινα προσθετικά μέλη, στα καμιόνια και οδηγήθηκαν στα στρατόπεδα Χατζηκώστα και Χαϊδαρίου. Συνολικά έγιναν 283 εκτελέσεις. Το πογκρόμ απεικονίστηκε σε χαρακτικό από τον Τάσσο, ενώ στο Νοσοκομείο *Σωτηρία* ανεγέρθηκε μνημείο για τους εκτελεσθέντες αναπήρους.

## Παραπομπές


## Πηγές

* 

Κατηγορία:Πογκρόμ
Κατηγορία:Αναπηρία
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Κατηγορία:1943
Κατηγορία:Τάγματα ασφαλείας
Παουλίνα Γκούμπα

Η **Παουλίνα Γκούμπα** (γενν. 14 Μαΐου 1991) είναι Πολωνή αθλήτρια του στίβου που εξειδικεύεται στη σφαιροβολία. Είναι πρωταθλήτρια Ευρώπης για το 2018 στη σφαιροβολία. Έχει κατακτήσει ακόμη δύο μετάλλια στη σφαιροβολία σε Πανεπιστημιάδα.

Τα ατομικά της ρεκόρ είναι 19.38 μ στον ανοιχτό και 18.77 μ στον κλειστό.

## Παραπομπές

* Παουλίνα Γκούμπα IAAF.

Κατηγορία:Πολωνές αθλήτριες της σφαιροβολίας
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πολωνοί αθλητές στο Παγκόσμιο Πρωτάθλημα Στίβου
Resonance of Fate

Το ***Resonance of Fate***, γνωστό ως *End of Eternity* στην Ιαπωνία (ιαπωνικά: エンド オブ エタニティ, Χέπμπορν: *Endo Obu Etaniti*), είναι βιντεοπαιχνίδι δράσης ρόλων που αναπτύχθηκε από την tri-Ace και κυκλοφόρησε στις 28 Ιανουαρίου του 2010 από τη Sega και για τα PlayStation 3 και Xbox 360. Στις 16 Μαρτίου κυκλοφόρησε στη Βόρεια Αμερική, στις 18 Μαρτίου στην Αυστραλία και στις 26 Μαρτίου του ίδιου μήνα και έτους στην Ευρώπη. Στις 18 Οκτωβρίου του 2018 επανακυκλοφόρησε από την tri-Ace για το PlayStation 4 και τα Windows ως HD Remaster. Το παιχνίδι δέχθηκε θετικές κριτικές για το σύστημα μάχης και τη μουσική του, ωστόσο πούλησε 0,8 εκατομμύρια κομμάτια.

## Πλοκή

### Υπόβαθρο
Το *Resonance of Fate* τοποθετείται στη Γη, στο μακρινό μέλλον. Τα υψηλά επίπεδα της ατμοσφαιρικής ρύπανσης έχουν προκαλέσει τεράστιες περιβαλλοντολογικές αλλαγές, κάνοντας τον κόσμο εχθρικό για την ανθρώπινη ζωή. Όντας στο χείλος της καταστροφής, δημιουργεί το Basel, ένα γιγάντιο τέχνασμα που καθαρίζει τον αέρα υπό τον έλεγχο του Zenith System. Καθώς η κατάσταση χειροτέρευε στη χώρα γύρω από το Basel, οι εναπομείναντες άνθρωποι συγκεντρώθηκαν γύρω του και ίδρυσαν μια μεγάλη πόλη στη βάση του πύργου Zenith. Ενώ το Basel το Zenith System ελέγχει το τριγύρω περιβάλλον ώστε να το κάνει κατοικήσιμο για τους ανθρώπους, ελέγχει επίσης και τον ανθρώπινο πληθυσμό: κάθε άτομο έχει καθορισμένη την κοινωνική του διάταξη με τη γέννα, και το ακριβές προσδόκιμο ζωής του ελέγχεται μέσω κρυστάλλων χαλαζία που προγραμματίζονται μέσω του Zenith. Με το πέρασμα αμέτρητων χρόνων, το Basel έχει γίνει μια κοινωνία που ως βάση της έχει την κοινωνική κατάταξη των κατοίκων του, και αυτοί ξεχνά τα πάντα για το παρελθόν του Basel. Αυτοί που κατοικούν στην κορυφή του πύργου είναι οι αρχηγοί της πόλης, με τον τίτλο Cardinals, και κάνουν κατήχηση στο λαό για μία θρησκεία που θεοποιεί το Zenith System.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ατμοπάνκ βιντεοπαιχνίδια
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια της Sega
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια μουσικής Μοτόι Σακουράμπα
Κατηγορία:Μετα-αποκαλυπτικά βιντεοπαιχνίδια
Κατηγορία:Βιντεοπαιχνίδια δράσης ρόλων
Κατηγορία:Tri-Ace
Ναόμι Σκοτ

Η **Ναόμι Σκοτ** (αγγλ.:Naomi Grace Scott) είναι Αγγλίδα ηθοποιός και τραγουδίστρια. Είναι γνωστή για τον πρωταγωνιστικό ρόλο της ως Κίμπερλυ Χαρτ, (Ροζ Ranger), στην ταινία Power Rangers (ταινία) (2017), ως πριγκίπισσα Τζασμίν στην ταινία Αλαντίν (2019) και ως μία από τους Αγγελους του Τσάρλι στην ομώνυμη ταινία (2019) μαζί με την Κρίστεν Στιούαρτ και την Έλα Μπαλίνσκα. Πρωταγωνίστησε επίσης ως Mohini "Mo" Banarjee στην ταινία του Καναλιού της Disney Παγωμένη λεμονάδα, ως Μέγκαν στη σειρά Life Bites και στη σειρά θεατρικής φαντασίας Terra Nova.

## Σειρές

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Οικονομία του Μονακό

Η **οικονομία του Μονακό**, της μικρής πόλης-κράτους που βρίσκεται στην ακτή της Μεσογείου Θάλασσας, στηρίζεται κατά βάση στον τουρισμό, καθώς αποτελεί ένα δημοφιλές θέρετρο, που προσελκύει τουρίστες λόγω των καζίνων του και του μεσογειακού κλίματός του.

Το Πριγκιπάτο προσπάθησε με επιτυχία να διαφοροποιήσει τις υπηρεσίες του και τις μικρές, υψηλής προστιθέμενης αξίας, μη ρυπογόνες βιομηχανίες του. Το κράτος δεν επιβάλει φόρο εισοδήματος και, με το χαμηλό ποσοστό του φόρου επιχειρήσεων, ευδοκιμεί ως φορολογικό καταφύγιο τόσο για τα φυσικά πρόσωπα που έχουν εγκατασταθεί εκεί όσο και για ξένες εταιρείες που έχουν την έδρα τους σε αυτό. Το κράτος διατηρεί μονοπώλια σε διάφορους τομείς, συμπεριλαμβανομένου του καπνού, του τηλεφωνικού δικτύου και της ταχυδρομικής υπηρεσίας.

Το Μονακό δεν δημοσιεύει στοιχεία σχετικά με το εθνικό εισόδημα και γενικότερα επίσημες οικονομικές στατιστικές. Ωστόσο, εκτιμήσεις για το έτος 2011 τοποθετούν το ακαθάριστο εγχώριο προϊόν στα 5,748 δισεκατομμύρια δολάρια και το κατά κεφαλήν εισόδημα στα 188.409 δολάρια. Το ποσοστό ανεργίας το 2012 κυμαινόταν στο 2%. Το βιοτικό επίπεδο είναι υψηλό και σχεδόν συγκρίσιμο με εκείνο των ευημερούντων γαλλικών μητροπολιτικών περιοχών.

## Φορολογικός παράδεισος
Το Μονακό δεν επιβάλλει φόρο εισοδήματος σε ιδιώτες. Η απουσία φόρου εισοδήματος φυσικών προσώπων στο πριγκιπάτο έχει προσελκύσει πολλούς πλούσιους υπηκόους άλλων ευρωπαϊκών χωρών, οι οποίοι αντλούν το μεγαλύτερο μέρος του εισοδήματός τους από δραστηριότητες εκτός του Μονακό. Διασημότητες όπως οι οδηγοί της Formula 1 προσελκύουν το μεγαλύτερο μέρος της προσοχής, αλλά η συντριπτική πλειοψηφία των πλουσίων είναι λιγότερο γνωστοί επιχειρηματίες.

Το 2000 μια έκθεση των Γάλλων βουλευτών, Αρνώ Μοντεμπού και Βινσέν Πιγιόν, υποστήριξε ότι το Μονακό είχε χαλαρές πολιτικές όσον αφορά τη νομιμοποίηση εσόδων από παράνομες δραστηριότητες, συμπεριλαμβανομένης της περίφημης χαρτοπαικτικής λέσχης του, και ότι η κυβέρνηση του Μονακό ασκούσε πολιτική πίεση στο δικαστικό σώμα προκειμένου εικαζόμενα εγκλήματα να μην διερευνούνται ορθά.

Το 1998 ο Οργανισμός Οικονομικής Συνεργασίας και Ανάπτυξης (ΟΟΣΑ) εξέδωσε μια πρώτη έκθεση σχετικά με τις συνέπειες των χρηματοπιστωτικών συστημάτων των φορολογικών παραδείσων. Το Μονακό δεν εμφανίστηκε στον κατάλογο αυτών των χωρών μέχρι το 2004, όταν ο ΟΟΣΑ κατήγγειλε το Μονακό, καθώς και την Ανδόρρα, το Λίχτενσταϊν, τη Λιβερία και τις Νήσους Μάρσαλ, υπογραμμίζοντας την έλλειψη συνεργασίας από μέρους τους όσον αφορά την αποκάλυψη και τη διαθεσιμότητα των χρηματοοικονομικών πληροφοριών.

Το 2000, η Ομάδα Οικονομικής Δράσης για το Ξέπλυμα Βρώμικου Χρήματος (FATF) δήλωσε ότι: «το σύστημα καταπολέμησης της νομιμοποίησης εσόδων από παράνομες δραστηριότητες στο Μονακό είναι περιεκτικό. Ωστόσο, χώρες που διεξάγουν έρευνες για σοβαρά εγκλήματα που συνδέονται και με φορολογικά ζητήματα αντιμετωπίζουν δυσκολίες στο Μονακό». Το 2003, το Διεθνές Νομισματικό Ταμείο (ΔΝΤ) χαρακτήρισε το Μονακό, μαζί με άλλες 36 χώρες, ως φορολογικό παράδεισο. Στον ίδιο χαρακτηρισμό έχει προβεί και το Συμβούλιο της Ευρώπης.

## Παραπομπές
Σπήλαιο Λιουμπάτσεβο

Το **σπήλαιο Λιουμπάτσεβο** (σερβικά *Пећина Љубачево*) είναι σπήλαιο που βρίσκεται στο χωριό Λιουμπάτσεβο του Δήμου της Μπάνια Λούκα της Σερβικής Δημοκρατίας, κρατικής οντότητας της Βοσνίας και Ερζεγοβίνης. Το σπήλαιο εντοπίζεται 14 χιλιόμετρα από το κέντρο της Μπάνια Λούκα, σε υψόμετρο 420 μέτρων. Το μήκος του σπηλαίου ήταν αρχικά 700 μέτρα αλλά ένα τμήμα του καταστράφηκε εξαιτίας της λειτουργίας λατομείου, με αποτέλεσμα το σημερινό μήκος του να περιορίζεται στα 338 μέτρα.

Ιδιαίτερο γνώρισμα του σπηλαίου αποτελούν οι ελικτίτες του, σχηματισμοί που μοιάζουν να αψηφούν τη βαρύτητα. Επιπλέον, στο σπηλαιοδιάκοσμο περιλαμβάνονται σταλαγμίτες, σταλακτίτες, κολώνες και λιθωματικές λεκάνες.

Το σπήλαιο αποτελείται από:

* το **κανάλι εισόδου** με μικρή κλίση και κάθετο επίμηκες άνοιγμα προσανατολισμένο προς τα νοτιοανατολικά. Η είσοδος έχει πλάτος 1,20 μέτρα και ύψος 3 μέτρα.
* την **υψηλή αίθουσα** που αποτελεί το υψηλότερο τμήμα του σπηλαίου με μέγιστο ύψος τα 10 μέτρα και μέσο πλάτος 6-9 μέτρα. 
* ένα **τυφλό κανάλι** που βρίσκεται βορειοδυτικά της υψηλής αίθουσας και χαρακτηρίζεται από μικρή ανύψωση στο αρχικό του τμήμα. Η οροφή και τα πλάγια τοιχώματα του καναλιού καλύπτονται από σπηλαιοδιάκοσμο.
* την **αίθουσα με τους σταλαγμίτες** η οποία επικοινωνεί με την υψηλή αίθουσα μέσω στενής διόδου ύψους 0,5 μέτρων. Η αίθουσα έλαβε την ονομασία της χάρη σε ένα σύνολο σταλαγμιτών μεγάλων διαστάσεων τους οποίους ανακάλυψαν οι σπηλαιολόγοι κατά την πρώτη επίσκεψη στο σπήλαιο. Σήμερα στην αίθουσα παραμένουν μόνο μερικά δείγματα των σταλαγμιτών καθώς ένα μέρος τους καταστράφηκε ως αποτέλεσμα έκρηξης ενώ τα πλέον εντυπωσιακά δείγματα των πολύ μεγάλων σταλαγμιτών αφαιρέθηκαν από επισκέπτες πριν την τοποθέτηση πύλης στην είσοδο του σπηλαίου. Στα πλάγια τοιχώματα της αίθουσας ανευρίσκονται ελικτίτες και μεγάλων διαστάσεων κρύσταλλοι ασβεστίτη.
* την **αίθουσα** **ασβεστίτη** (με βορειοδυτικό και νοτιοανατολικό σκέλος) που αποτελεί το πιο επίμηκες τμήμα του σπηλαίου με συνολικό μήκος 103 μέτρων.
* τον **γκρεμό** ύψους 6 μέτρων που αποτελεί το υδρολογικά πιο ενεργό και το πλέον απροσπέλαστο τμήμα του σπηλαίου στο οποίο η πρόσβαση είναι δυνατή μόνο μέσω κατάβασης και ανάβασης σε τελείως κάθετα τοιχώματα.
* την **αίθουσα του τελευταίου ορίζοντα** που αποτελεί συνέχεια του γκρεμού και το τελευταίο τμήμα του σπηλαίου. Το μέγιστο ύψος της είναι 8 μέτρα και η οροφή της περιλαμβάνει πλούσιο σπηλαιοδιάκοσμο αποτελούμενο κυρίως από ελικτίτες.

Αν και το σπήλαιο του Λιουμπάτσεβο έχει εν μέρει μόνο διατηρηθεί στην αρχική του μορφή, περιλαμβάνεται στις 15 σημαντικότερες σπηλαιολογικές τοποθεσίες της Σερβικής Δημοκρατίας χάρη στις διαστάσεις και τα ιδιαίτερα χαρακτηριστικά του.

Βρίσκεται υπό την προστασία του Γραφείου για την προστασία της πολιτιστικής, ιστορικής και φυσικής κληρονομιάς της Σερβικής Δημοκρατίας και εμπίπτει στα φυσικά αγαθά κατηγορίας Ι και ΙΙ. Ανακηρύχθηκε διατηρητέο μνημείο της φύσης τον Απρίλιο του 2008.

## Παραπομπές

*


Κατηγορία:Σερβική Δημοκρατία της Βοσνίας
Κατηγορία:Σπήλαια
Μπουκόβιτσα Βέλικα (Ντέρβεντα)

Η **Μπουκόβιτσα Βέλικα** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η Μπουκόβιτσα Βέλικα ήταν τμήμα της τοπικής κοινότητας της Μπουκόβιτσα, η οποία αριθμούσε 751 κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί της Ντέρβεντα
Κατηγορία:Οικισμοί της Ντέρβεντα με κροατική πληθυσμιακή πλειοψηφία
Μουζίνγκα Καμπούντζι

Η **Μουζίνγκα Καμπούντζι** (γενν. 17 Ιουνίου 1992) είναι Ελβετή αθλήτρια των αγώνων ταχύτητας.

## Βιογραφία
Γεννήθηκε στη Βέρνη από Κονγκολεζο-Ελβετό πατέρα, τον Σαφούκα, και Βερνίδα μητέρα, την Ρουθ. Είναι η δεύτερη από τα τέσσερα αδέλφια της.

## Καριέρα
Η Καμπούντζι έχει κερδίσει τέσσερα μετάλλια σε διεθνείς διοργανώσεις. 

### 2014
Στο Ευρωπαϊκό Πρωτάθλημα Στίβου 2014 έσπασε τα εθνικά ρεκόρ και στα 100 και στα 200 μέτρα, και τερμάτισε 4η και 5η στους τελικούς αντίστοιχα.

### 2016
Προκρίθηκε για τους Ολυμπιακούς Αγώνες 2016 στο Ρίο ντε Τζανέιρο, συμμετέχοντας στα 100 και 200 μέτρα. Νωρίτερα τον προηγούμενο μήνα κατέκτησε το χάλκινο μετάλλιο των 100 μέτρων στο Ευρωπαϊκό Πρωτάθλημα Στίβου 2016.

### 2017
Τον Μάρτιο του 2017, κατέκτησε το χάλκινο μετάλλιο στα 60 μέτρα στο Ευρωπαϊκό Πρωτάθλημα Κλειστού Στίβου 2017. Η Καμπούντζι συμμετείχε και το καλοκαίρι στο Παγκόσμιο Πρωτάθλημα Στίβου 2017 στα 100 μέτρα, όπου τερμάτισε στη 10 θέση, και στα 4x100 μέτρα σκυταλοδρομία, όπου με την ομάδα της Ελβετίας κατέκτησε την 5η θέση στον τελικό.

### 2018
Τον Μάρτιο του 2018, η Καμπούντζι κατέκτησε το χάλκινο μετάλλιο στα 60 μέτρα στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ. Στο Ευρωπαϊκό Πρωτάθλημα Στίβου 2018 συμμετείχε στους τελικούς των 100 και 200 μέτρων, τερματίζοντας 4η και στα δύο αγωνίσματα. 4η τερμάτισε και στα 4x100 μέτρα σκυταλοδρομία με την ομάδα της Ελβετίας.

### 2019
Στο Παγκόσμιο Πρωτάθλημα Στίβου 2019 δεν προκρίθηκε στον τελικό των 100 μέτρων. Στα 200 μέτρα ήταν στον τελικό, και τερμάτισε στην τρίτη θέση και το χάλκινο μετάλλιο, καθώς πολλά φαβορί ήταν εκτός αγώνα, η Ελέιν Τόμσον επικεντρώθηκε στα 100 μέτρα, η Σόνι Μίλερ-Ουίμπο στα 400 μέτρα, και η προηγούμενη παγκόσμια πρωταθλήτρια Ντάφνι Σχίπερς τραυματίστηκε στα 100 μέτρα και αποσύρθηκε.

## Παραπομπές


Κατηγορία:Ελβετοί αθλητές του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ειρήνη Παλαιολογίνα (κόρη Ιωάννη Ε’)

Η **Ειρήνη Παλαιολογίνα**, γεννημένη το 1348, ήταν Βυζαντινή πριγκίπισσα, κόρη του Aυτοκράτορα Ιωάννη Ε΄ και της Ελένης Καντακουζηνής. 

Σε ηλικία 10 ετών αρραβωνιάστηκε και μετά από κάποιο διάστημα παντρεύτηκε, τον Οθωμανό πρίγκιπα Χαλίλ, στα πλαίσια μίας συμφωνίας ανάμεσα στους Οθωμανούς και τον αδελφό της Αυτοκράτορα Ανδρόνικο Δ´ Παλαιολόγο. Ο Χαλίλ ήταν εξάδελφός της, καθώς η μητέρα του Θεοδώρα Καντακουζηνή ήταν αδελφή της Ελένης. Με τον Χαλίλ απέκτησαν δύο γιους, τον Γκιουντούς μπέη και τον Ομέρ μπέη.

Η ζωή της είναι άγνωστη· ο άνδρας της εκτελέστηκε το 1362, όταν προσπάθησε να διεκδικήσει τον Οθωμανικό θρόνο σε ηλικία 15-16 ετών. Η ίδια ήταν 1-2 χρόνια μικρότερή του. 

## Παραπομπές


Ειρηνη
Κατηγορία:Βυζαντινοί του 14ου αιώνα
Κατηγορία:Κόρες Βυζαντινών Αυτοκρατόρων
Μοναστήρι του Ντούζι

Η **Μονή Ντούζι** είναι μοναστήρι της σερβικής ορθόδοξης Εκκλησίας στη Βοσνία, αφιερωμένη στη Μεσιτεία της Θεοτόκου.

## Περιγραφή και ιστορικά στοιχεία
Το μοναστήρι βρίσκεται 10 χλμ δυτικά της πόλης Τρεμπίνιε, σε κοντινή απόσταση από τις δαλματικές ακτές και τα σύνορα με την Κροατία. Ιστορικά, η ύπαρξη της μονής αναφέρεται για πρώτη φορά στα τέλη του 17ου αιώνα, όταν χρησίμευσε ως καταφύγιο για τους μοναχούς της γειτονικής μονής του Τρβντός που είχε καταστραφεί από τους Βενετούς κατά τον ΣΤ' Βενετοτουρκικό πόλεμο.

Το 1877, κατά την εξέγερση των Σέρβων της Βοσνίας, το μοναστήρι απετέλεσε ορμητήριο των δυνάμεων του Σέρβου οπλαρχηγού Μίτσο Λιουμπιμπράτιτς και ως εκ τούτου κατέστη στόχος των οθωμανικών στρατευμάτων.

Κατά το πρώτο μισό του 20ού αιώνα υπέστη αρκετές αλλοιώσεις και καταστροφές, αλλά τις επόμενες δεκαετίες ανέκαμψε. Στη σημερινή εποχή λειτουργεί ως γυναικείο μοναστήρι.

## Παραπομπές


Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη
Κατηγορία:Εθνικά μνημεία στη Βοσνία και Ερζεγοβίνη
Θεόφραστος Πιμπλής

Ο **Θεόφραστος Πιμπλής** (1925-2002), του Νικολάου, ήταν Έλληνας αξιωματικός του Πολεμικού Ναυτικού και νομάρχης.

## Βιογραφικά στοιχεία
Γεννήθηκε το 1925 στα Χανιά.

Έφτασε στον βαθμό του Αντιπλοιάρχου στο Πολεμικό Ναυτικό. Παντρεύτηκε το 1959 την Τζούλια Τσιριμώκου (μετέπειτα βουλευτή Φθιώτιδος) και απέκτησαν μία κόρη. 

Διορίστηκε Νομάρχης Εύβοιας τον Ιούνιο του 1965.
Παρέμεινε νομάρχης ως την απομάκρυνσή του από τη χούντα τον Μάιο του 1967 και την αντικατάστασή του από τον Χρήστο Φασόη.
Μεταπολιτευτικά, τον Αύγουστο του 1974, επανήλθε στη θέση του νομάρχη, μαζί με άλλους απολυθέντες κατά τη χούντα νομάρχες και παρέμεινε ως το 1979.

Ο Πιμπλής απεβίωσε σε ηλικία 76 ετών τον Μάιο του 2002 και κηδεύτηκε στις 16 Μαΐου από τον ιερό ναό Αγίου Λαζάρου του Πρώτου Νεκροταφείου Αθηνών.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Νομάρχες Ευβοίας
Σμίλτσενα Παλαιολογίνα

Η **Σμίλτσενα Παλαιολογίνα**, ήταν Βυζαντινή πριγκίπισσα και αυτοκράτειρα-Τσαρίνα της Βουλγαρίας.

Ήταν κόρη του σεβαστοκράτορα Κωνσταντίνου Παλαιολόγου (αδελφού του Αυτοκράτορα Μιχαήλ Η΄) και της συζύγου του Ειρήνης (Κομνηνής Λασκαρίνας) Βράναινας. Δεν είναι γνωστό το μικρό της όνομα· έχει μείνει στην ιστορία σαν Σμίλτσενα (βουλγαρικά: жената на Смилец), δηλαδή η «σύζυγος του Σμίλετς».

Άγνωστο πότε παντρεύτηκε τον Σμίλετς, αλλά εκείνη την εποχή ήταν ένας Βογιάρος, που κατείχε μεγάλη περιοχή στο σημερινό Σλίβεν. Το 1292 ο Σμίλετς και η Παλαιολογίνα ανέβηκαν στον θρόνο της Βουλγαρίας, μετά τον θάνατο του Γεώργιου Τέρτερ Α΄. Μετά τον θάνατο του συζύγου της, στον θρόνο ανέβηκε ο 9χρονος γιος της Ιβάν· η Σμίλτσενα προσπάθησε να διασφαλίσει τα δικαιώματά του και έκανε συμμαχία με τον Αλντιμίρ, αδελφό του πρώην ηγεμόνα Γεωργίου Τέρτερ Α΄, στον οποίο έδωσε σύζυγο την κόρη της Μαρίνα. Επίσης προσπάθησε να συνάψει συμμαχία με τον βασιλιά της Σερβίας Στέφανο Μιλούτιν, χωρίς όμως επιτυχία. Ακόμη εξουδετέρωσε τους αδελφούς του Σμίλετς, Ράντοσλαβ και Βοϊσίλ, που κατέφυγαν στην Κωνστντινούπολη . Με την εισβολή του Μογγόλου Τσάκα κατέφυγε με τον γιο της στην Αυλή του Αλντιμίρ. Όταν την ίδια περίοδο ο Θεόδωρος Σβετοσλάβ έγινε νέος τσάρος της Βουλγαρίας, η Σμίλτσενα ζήτησε ανεπιτυχώς βοήθεια από τους Ρωμαίους· έκτοτε δεν αναφέρεται ξανά το όνομά της.. 
 
Παιδιά της με τον Σμίλετς ήταν:
* Ιβάν, αυτοκράτορας της Βουλγαρίας το 1298-1299/1300
* Τεοντόρα βασίλισσα της Σερβίας.
* Μαρίνα, παντρεύτηκε τον Αντιμίρ.

## Παραπομπές


Σμιλτσενα
Κατηγορία:Βυζαντινοί του 14ου αιώνα
Κατηγορία:Σύζυγοι Βουλγάρων ηγεμόνων
Άγιος Αντώνιος (συνοικία Σπήλιων)

Ο **Άγιος Αντώνιος** είναι συνοικία των Σπήλιων.

## Τοποθεσία
Στα βόρεια συνορεύει με τα Κούρδαλι, στα βορειοανατολικά με την Αγία Ειρήνη, στα ανατολικά με τα Καννάβια, στα νότια με την Κυπερούντα και στα δυτικά με την Κακοπετριά.

## Ιστορία
Τον 16ο αιώνα μ.Χ. κτίστηκε η εκκλησία της Παναγίας της Χρυσοκουρδαλιώτισσας στην περιοχή που σήμερα βρίσκονται τα Κούρδαλι. Αποτελούσε το κέντρο μοναστηριού που απλωνόταν γύρω της. Στην ευρύτερη περιοχή του Τροόδους κτίστηκαν και άλλα μοναστήρια, ενώ δημιουργήθηκαν και μικρές κοινότητες. Ο λόγος ήταν η ασφάλεια που πρόσφερε η περιοχή από τους Φράγκους και μετέπειτα τους Τούρκους.

Το μοναστήρι στα Κούρδαλι είχε πολλά κτήματα στα οποία εγκαταστάθηκαν εργαζόμενοι. Αυτό οδήγησε με την πάροδο του χρόνου στη δημιουργία του χωριού Κούρδαλι. Το μοναστήρι διαλύθηκε αλλά η εκκλησία παρέμεινε.

Ο πληθυσμός αυξανόταν συνεχώς επειδή οι κάτοικοι των γύρω μικρών κοινοτήτων εγκατέλειπαν τις κοινότητες τους και εγκαθίσταντο στα Κούρδαλι. Η αύξηση του πληθυσμού και η έλλειψη γης, οδήγησαν τους κατοίκους στην εγκατάσταση σε μια περιοχή ένα χιλιόμετρο ψηλότερα. Εκεί δημιουργήθηκε ένας νέος οικισμός, τα Σπήλια (σημερινή συνοικία Αγίου Αντωνίου). Με την πάροδο του χρόνου τα Σπήλια ξεπέρασαν σε πληθυσμό τα Κούρδαλί. Γύρω στα 1850 δημιουργήθηκε και η εκκλησία του Αγίου Αντωνίου στα Σπήλια.

Σήμερα, οι δύο οικισμοί, τα Κούρδαλι και ο Άγιος Αντώνιος, αποτελούν μια κοινότητα, τα Σπήλια.

## Πληθυσμός
Ο πληθυσμός του Αγίου Αντωνίου άρχισε να μειώνεται μετά τη δεκαετία του 1980. Στην περιοχή του Τροόδους έκλεισαν αρκετά μεταλλεία ενώ περιορίστηκε και η υλοτομία. Οι κάτοικοι μετακινούνταν στις πόλεις όπου μπορούσαν να βρουν εργασία. Ο πίνακας που ακολουθεί παρουσιάζει τον πληθυσμό της συνοικίας όπως καταγράφηκε στις απογραφές πληθυσμού που έγιναν στην Κύπρο στις οποίες απογραφόταν ξεχωριστά.




## Παραπομπές


Κατηγορία:Σπήλια
Αλβάρο Μαρτίν

Ο **Αλβάρο Ραφαέλ Μαρτίν Ουριόλ** (*Álvaro Rafael Martín Uriol*, γενν. 18 Ιουνίου, 1994) είναι Ισπανός αθλητής του στίβου στα  αγωνίσματα βάδην.

Είναι ο Πρωταθλητής Ευρώπης για το 2018 στα 20 χιλιόμετρα βάδην. Υπερασπίστηκε τον τίτλο του τέσσερα χρόνια μετά στο Μόναχο το 2022, κατακτώντας το δεύτερο χρυσό σε Ευρωπαϊκό Πρωτάθλημα. Το 2023 στο Παγκόσμιο Πρωτάθλημα κέρδισε δύο χρυσά μετάλλια, στα 20 και στα 35 χιλιόμετρα βάδην. Το 2024, στους Ολυμπιακούς Αγώνες του Παρισιού, κατέκτησε το χάλκινο μετάλλιο στα 20 χιλιόμετρα βάδην.

## Παραπομπές


## Εξωτερικοί σύνδεσμοι
* Αλβάρο Μαρτίν *[[IAAF]]*
* Αλβάρο Μαρτίν *[[Διεθνής Ολυμπιακή Επιτροπή]]*

Κατηγορία:Ισπανοί αθλητές του στίβου
Κατηγορία:Βαδιστές
Κατηγορία:Ισπανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Ισπανικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Ισπανοί Ολυμπιονίκες
Ντιέγκο Γκαρσία Καρέρα

Ο **Ντιέγκο Γκαρσία Καρέρα** (*Diego García Carrera*, γενν. 19 Ιανουαρίου 1996) είναι Ισπανός αθλητής του στίβου που εξειδικεύεται στα 20 χιλιόμετρα βάδην.

Κατέκτησε το ασημένιο μετάλλιο στο Ευρωπαϊκό Πρωτάθλημα Στίβου 2018.

## Μετάλλια

## Παραπομπές


## Εξωτερικοί σύνδεσμοι
* Ντιέγκο Γκαρσία Καρέρα IAAF

Κατηγορία:Ισπανοί αθλητές του στίβου
Κατηγορία:Βαδιστές
Καρέρα
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Μιχαήλ Καθαρός Παλαιολόγος

Ο **Μιχαήλ Καθαρός Παλαιολόγος** ήταν βυζαντινός πρίγκιπας από την οικογένεια τον Παλαιολόγων και διεκδικητής του Βυζαντινού θρόνου.

Ήταν νόθος γιος του Κωνσταντίνου Παλαιολόγου, γιου του αυτοκράτορα Ανδρόνικου Β΄ και μια υπηρέτριας της πρώτης συζύγου του, της Καθαρής. Φαίνεται ότι ο παππούς του τού είχε ιδιαίτερη αδυναμία, εφόσον τον προόριζε για διάδοχό του στον θρόνο αντί του Ανδρόνικου Γ΄. Η επίσημη μάλιστα ανακοίνωση του Ανδρόνικου Β΄, ότι ο Μιχαήλ ήταν ο διάδοχός του, προκάλεσε τον Εμφύλιο μεταξύ των δύο Ανδρονίκων. 

Όταν γεννήθηκε ο Μιχαήλ, ο πατέρας τον εγκατέλειψε, δεν ενδιαφερόταν γι' αυτόν και τον μισούσε, μάλιστα γι' αυτό τον λόγο τον είχε στείλει να ζήσει σε μακρινό μέρος, άγνωστο πού. Σε ηλικία 15 ετών τον κάλεσε ο παππούς του Ανδρόνικος Β΄ στο Παλάτι για να τον σώσει από την ένδεια και την πείνα. Εκεί ο νεαρός Μιχαήλ άσκησε μεγάλη επιρροή στον παππού του, ο οποίος τον συμπαθούσε ιδιαίτερα. 

Κατά τον εμφύλιο των δύο Ανδρονίκων, ο Μιχαήλ δεν αναφέρεται από τις πηγές να συμμετείχε. Υπερίσχυσε ο εξάδελφός του Ανδρόνικος Γ΄ και έτσι ο Μιχαήλ έχασε την διαδοχή στον θρόνο· πιστεύεται, ότι επέζησε του πολέμου. 

## Παραπομπές


## Πηγές
*  Κυρρής, Κωνσταντίνος (1981, Πανεπιστήμιο Ιωαννίνων), ''Η πρώτη φάσις της έριδος των δύο Ανδρονίκων''

Μιχαηλ Καθαρος Παλαιολογος
Κατηγορία:Βυζαντινοί του 14ου αιώνα
Κατηγορία:Βυζαντινοί σφετεριστές
Κουλιένοβτσι

Το **Κουλιένοβτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί της Ντέρβεντα
Κατηγορία:Οικισμοί της Ντέρβεντα με κροατική πληθυσμιακή πλειοψηφία